Diari Oficial de la Generalitat Valenciana


Sumari del DOGV 8927, del 16-10-2020 (2020/8480)

RESOLUCIÓ número 431/2020, de 7 d'octubre, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeix, pel sistema de lliure designació, el lloc de treball vacant de naturalesa funcionarial número 33, cap de Servei de Formació. (Convocatòria LD número 5/2020).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8927

Data del DOGV
:   16-10-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/8480


Data del document
:   07-10-2020

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * funcionari

RESOLUCIÓ número 431/2020, de 7 d'octubre, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeix, pel sistema de lliure designació, el lloc de treball vacant de naturalesa funcionarial número 33, cap de Servei de Formació. (Convocatòria LD número 5/2020). [2020/8480]  
  
Mitjançant Resolució número 263/2020, de 9 de juliol, del director de l'Agència de Prevenció i Lluita contra el Frau i la Corrupció de la Comunitat Valenciana, es convoca la provisió, pel sistema de lliure designació, del lloc de treball de naturalesa funcionarial, número 33, cap de Servei de Formació, i s'aproven les bases que regeixen la convocatòria número 5/2020, publicada en el DOGV número 8905, de 15 de setembre de 2020.  
Consta en l'expedient electrònic 2020/C06\_01/000008, l'informe preceptiu i vinculant emés per la cap d'Àrea d'Administració, Recursos Humans i Gestió Econòmica de l'Agència, en data 2 d'octubre de 2020, sobre el compliment dels requisits per part del participant en la convocatòria per a la provisió definitiva, pel sistema de lliure designació, del lloc de treball número 33, amb la denominació de cap de Servei de Formació.  
De conformitat amb l'informe sobre valoració de les aptituds, actituds i habilitats, coneixements i mèrits acreditats, memòria presentada i trajectòria professional de l'aspirant, es considera la idoneïtat d'Anselm Bodoque Arribas, per a l'acompliment del lloc de treball referenciat, havent sigut valorada la seua carrera i experiència professional laboral i docent, vinculada tant a la gestió de cursos de formació per a servidors públics, com al vessant pedagògic impartint formació en l'àmbit universitari, demostrant un ampli coneixement del funcionament de les Administracions Públiques, amb visió transversal i interadministrativa.  
  
En virtut del que es disposa en els articles 99 i 102 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, fent ús de les funcions atribuïdes per la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana i per l'article 13.1.d) del Reglament de 27 de juny de 2019, de funcionament i règim interior de l'Agència (DOGV núm. 8582, 02.07.2019), resolc:   
  
Primer  
Nomenar Anselm Bodoque Arribas, amb DNI \*\*3682\*\*, funcionari de carrera del cos superior tècnic de traducció i interpretació lingüística de l'administració de la Generalitat Valenciana, escala administració especial, grup A, subgrup A1, com a cap de Servei de Formació d'aquesta Agència, lloc de treball número 33, grup A, subgrup A1, complement de destí 28 i complement específic E050.   
La presa de possessió en el nou destí es produirà amb efectes del dia 1 de novembre de 2020.  
  
Segon  
Ordenar la publicació d'aquesta resolució en el Diari Oficial de la Generalitat Valenciana i en el Butlletí Oficial de les Corts Valencianes.  
  
Contra aquesta resolució, que posa fi a la via administrativa, es podrà interposar potestativament un recurs de reposició davant l'òrgan que ha dictat l'acte, en el termini d'un mes a comptar de l'endemà de la notificació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant el jutjat contenciós administratiu corresponent en el termini de dos mesos, conforme al previst en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altra acció que s'estime procedent.  
  
  
València, 7 d'octubre de 2020.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.